Buroyê Çapemenîye yê HDPyî bi eşkerayîyêke da zanayene ke wesayîto ke tede wekîlê HDPyî est bîyê û taksîyêke qezaya Çankaya ya Anqara de çatrayîr de kewtî pê. Dîya zanayene ke qeza de ramitoxê taksî dinyaya xo bedilnaye.
Eşkerayîye wina ya:
''Ewro serê sibayî wexto ke wekîlê ma Omer Ocalan, Dêrsim Dag, Nûsrettîn Maçîn û endamê partîya ma bi wesayîtê partîye ver bi meydanê teyarayan şîyêne qeza kerd. Wesayîtê partîye taksîyêka tîcarîye kewtî pê. Netîceya qezayî de wekîlê mi bi sivîkî birîndar bîyî. Ma bi xemgînî eşnawit ke rixmê pêro xîretan zî ramitoxê taksîye dinyaya xo bedilnaye. Wekîlê ma nêweşxane de binê kontrolî de yê.''
